नाले का पानी रोक करता था सिंचाई, नप ने रुकवाया
नगर के सेंधवा रोड स्थित गंदे नाले के पानी को रोककर किसान खेत में फसल की सिंचाई करता है। इसकी शिकायत लोगों ने जनसुनवाई में की तो शुक्रवार को नगर परिषद ने नाले के रुके हुए पानी को खोल दिया। साथ ही नाले की सफाई की है। किसान सीताराम पटेल इसी गंदे पानी से फसल की सिंचाई कर रहा था। गंदे पानी से सिंचाई करने पर फसल खराब होने का खतरा है।
नाले का गंदा पानी रोकने से यहां गंदगी बढ़ने से मच्छर पनप रहे थे। इससे बीमारियों का खतरा था। इसके चलते लोगों ने किसान की जनसुनवाई में आवेदन देकर शिकायत की थी। इसके बाद एसडीएम ने मामले में उद्यानिकी विभाग को फसल की जांच करने के निर्देश दिए हैं। गंदे पानी से सिंचाई करने से फसल दूषित हो जाती है। इससे इसके सेवन से लोगों में बीमारी का खतरा बना रहता है।
गंदे नाले की नप ने 15 पहले भी सफाई करके रुके हुए पानी को निकाला था लेकिन किसान सीताराम ने फसल की सिंचाई के िलए दोबारा से गंदे नाले के पानी को रोका था। इसके बाद शुक्रवार को दोबारा से सफाई की गई है। गंदे पानी से उगाई फसल दूषित हो जाती है। इससे उपजी फसल गेहूं, चना या सब्जी खाने से लोगों को बीमारियों का भी खतरा रहता है। इसके बाद भी किसान ने गंदे नाले के पानी से फसल की सिंचाई की है। हालांकि एसडीएम ने उद्यानिकी विभाग को फसल की जांच करने के निर्देश दे दिए हैं। जांच में किसान की फसल दूषित पाई जाने पर कार्रवाई तो होगी।
नाले की सफाई करता नगर परिषद का अमला।
किसान को देंगे नोटिस
गंदा पानी रोकने से बदबू और मच्छर पनप रहे थे। लोगों ने इसकी शिकायत की है। 15 दिन पहले हमने यहां सफाई कराई थी। दोबारा फिर सफाई करा दी है। किसान सीताराम को नोटिस जारी करेंगे। -चंद्रकांत जैन, सीएमओ, नप, पलसूद
hin_Deva hin_Deva hin_Deva hin_Deva hin_Deva hin_Deva hin_Deva